CELEX: 31981D0082
Language: el
Date: 1981-01-27 00:00:00
Title: 81/82/ΕΟΚ: Απόφαση τής Επιτροπής τής 27ης Ιανουαρίου 1981 περί τροποποιήσεως τού καθεστώτος εισαγωγής πού προβλέπεται από τήν απόφαση 80/1278/ΕΟΚ τού Συμβουλίου καί πού εφαρμόζεται στή Γαλλία έναντι τής Τσεχοσλοβακίας όσον αφορά τό φυσικό μέλι (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D0082

81/82/ΕΟΚ: Απόφαση τής Επιτροπής τής 27ης Ιανουαρίου 1981 περί τροποποιήσεως τού καθεστώτος εισαγωγής πού προβλέπεται από τήν απόφαση 80/1278/ΕΟΚ τού Συμβουλίου καί πού εφαρμόζεται στή Γαλλία έναντι τής Τσεχοσλοβακίας όσον αφορά τό φυσικό μέλι (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 057 της 04/03/1981 σ. 0033 - 0033

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 27ης Ιανουαρίου 1981  περί τροποποιήσεως του καθεστώτος εισαγωγής που προβλέπεται από την απόφαση 80/1278/ΕΟΚ του Συμβουλίου και που εφαρμόζεται στη Γαλλία έναντι της Τσεχοσλοβακίας όσον αφορά το φυσικό μέλι  (81/82/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) 3286/80 του Συμβουλίου της 4ης Δεκεμβρίου 1980 περί των καθεστώτων εισαγωγής έναντι χωρών κρατικού εμπορίου (1), και ιδίως το άρθρο 9 παράγραφος 3,  Εκτιμώντας:  ότι η απόφαση 80/1278/ΕΟΚ (2) καθόρισε τις ποσοστώσεις εισαγωγής που ανοίγονται από τα Κράτη μέλη έναντι χωρών κρατικού εμπορίου για το έτος 1981·  ότι, σύμφωνα με το άρθρο 7 παράγραφος 1 του κανονισμού (ΕΟΚ) αριθ. 3286/80, η γαλλική κυβέρνηση πληροφόρησε τα άλλα Κράτη μέλη και την Επιτροπή ότι επιθυμεί τροποποίηση, δυνάμει του εν λόγω κανονισμού, του καθεστώτος εισαγωγής που προβλέπεται από την ανωτέρω απόφαση και το οποίο εφαρμόζεται στη Γαλλία έναντι της Τσεχοσλοβακίας, όσον αφορά το φυσικό μέλι (ΚΔ 04.06)·  ότι το εν λόγω μέτρο δεν φαίνεται εκ της φύσεώς του να εμποδίζει την μεταγενέστερη ενοποίηση των καθεστώτων εισαγωγής που εφαρμόζονται στα Κράτη μέλη, ούτε να επηρεάζει την ομαλή λειτουργία της κοινής αγοράς και ότι, ως εκ τούτου, είναι σκόπιμο να υιοθετηθεί,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Γαλλική Δημοκρατία ανοίγει, εξαιρετικώς για το έτος 1981, συμπληρωματική ποσόστωση ύψους 252 000 FF για την εισαγωγή από την Τσεχοσλοβακία φυσικού μελιού (ΚΔ 04.06).  Άρθρο 2  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 27 Ιανουαρίου 1981.  Για την 'Επιτροπή  Wilhelm HAFERKAMP  Μέλος της Επιτροπής  (1) ΕΕ αριθ. L 353 της 29. 12. 1980, σ. 1.  (2) ΕΕ αριθ. L 376 της 31. 12. 1980, σ. 1.